Կալիֆոռնիա (ռոլլ)

, ուրամակի, պարունակում է արհեստական ծովախեցգետին (կամ հազվադեպ՝ իսկական ծովախեցգետին), ավոկադո և վարունգ։ Երբեմն ծովախեցգետնին փոխարինում են ծովախեցգետնի ձողիկները, և հաճախ բրնձի արտաքին շերտի վրա ցանում են տապակած քունջութի սերմեր կամ ձկնկիթ (օրինակ՝ թռչող ձկան տոբիկո):

Որպես սուշիի ամենահայտնի տեսակներից մեկը Կանադայում և Միացյալ Նահանգներում, Կալիֆոռնիա ռոլլը կարևոր դեր է խաղացել սուշիի համաշխարհային ճանաչվածության վրա և ոգեշնչել է սուշի խոհարարներին ամբողջ աշխարհում՝ ստեղծելու «ոչ ավանդական» ֆյուժն խոհանոց։

## Բաղադրիչներ
Հիմնական բաղադրիչներն են ավոկադոն և արհեստական ծովախեցգետինը (սուրիմի), որոնք սովորաբար փաթաթված են ջրիմուռով, չնայած սոյայի թուղթը նույնպես կարող է օգտագործվել։ Պրեմիում տարբերակներում կարող է օգտագործվել իսկական ծովախեցգետին, որպես օրիգինալ բաղադրատոմս: Վարունգը կարող է օգտագործվել սկզբում կամ ավելացվել ավելի ուշ՝ կախված ճաշակից։ Ռոլլերի վրա դրսի կողմից կարելի է ցանել քունջութի սերմեր, թեև կարելի է օգտագործել նաև տոբիկո (թռչող ձկան ձկնկիթ) կամ մասագո (կապելինի ձկնկիթ):

## Պատմություն
Կալիֆոռնիա ռոլլը ստեղծողի ինքնությունը վիճարկվում է։ Լոս Անջելեսից մի քանի խոհարարներ, ինչպես նաև մեկ խոհարար Վանկուվերից, Բրիտանական Կոլումբիայից նշվում են որպես ուտեստի ստեղծող։

Կալիֆոռնիա ռոլլի ամենավաղ հիշատակումը տպագրության մեջ եղել է 1979 թվականի նոյեմբերի 25-ին Լոս Անջելես Թայմս և Օկալա, Ֆլորիդա թերթերում։ Ավելի քիչ քան մեկ ամիս անց Ասսոշեյթեդ պրեսի մի հոդվածում որպես գյուտարար վերագրվել է Հոլիվուդի մոտակայքում գտնվող Kin Jo սուշի ռեստորանում Լոս Անջելեսի շեֆ խոհարար Քեն Սյուզան: Գրող Էնդրյու Ֆ. Սմիթը նշում է, որ այս պնդումը անվիճելի էր ավելի քան 20 տարի։ 

Այլ մարդիկ ուտեստը վերագրում են Իչիրո Մաշիտային՝ Լոս Անջելեսի մեկ այլ (նախկին «Little Tokyo» ռեստորանի) սուշի խոհարարի (Tokyo Kaikan)։ Համաձայն այս պատմության, Մաշիտան սկսեց փոխարինել տորոն (ճարպոտ թունա) ավոկադոյով ոչ սեզոնային շրջանում, և հետագա փորձարկումներից հետո մշակեց Կալիֆոռնիայի նախատիպը դեռևս 1960-ականներին  (կամ 1970-ականների սկզբերին)։

Առաջին Կալիֆոռնիա ռոլլի պատմությունները նկարագրում են մի ուտեստ, որը շատ տարբերվում է այսօրվա տեսակից: Կալիֆոռնիա ռոլլի վաղ բաղադրատոմսերում օգտագործում էին սառեցված թագավորական ծովախեցգետին, քանի որ սուրիմի արհեստական ծովախեցգետինը դեռ հասանելի չէր և այն ներմուծելը հարմար չէր: Մի պատմություն ևս, որը վերցված է սկզբնաղբյուրից (մասնավորապես Տերուո Իմայզումիից՝ Մաշիտայի օգնականից), այն էր, որ 1964 թվականին մի զույգ մշակեց ռոլլի նախատիպը, որում օգտագործվում էր ավոկադոյի խորանարդներ, թագավորական ծովախեցգետին, վարունգ և կոճապղպեղ՝ փաթաթված ռոլլի մեջ։

Ուտեստի մասին այլ գրողներ նշում են, որ վարունգը, մայոնեզը և քունջութի սերմերը ի սկզբանե բացակայում էին, այդ բաղադրիչները ավելացվեցին միայն ավելի ուշ։ Սկզբնական Կալիֆոռնիա ռոլլը փաթաթում էին ավանդական ոճով, դրսից նորի ծովային ջրիմուռով, որը ամերիկացի հաճախորդները հիմնականում հեռացնում էին: Հետո ի վերջո մշակվեց «ներսից դուրս» տեսակը, այսինքն՝ ուրամակի տարբերակը։ Այս փոփոխությունը նույնպես վերագրվեց «Մաշիտա» ռեստորանին՝ ռեստորանի հետ կապված գործարարների կողմից։

Ճապոնական ծագում ունեցող խոհարար Հիդեկազու Տոջոն, որը 1971 թվականից Վանկուվերի բնակիչ էր, պնդում էր, որ ինքն է ստեղծել Կալիֆոռնիա ռոլլը իր ռեստորանում 1970-ականների վերջին։ Տոջոն պնդում էր, որ ինքն է «ներսից դուրս» սուշիի նորարարը, և այն ստացել է «Կալիֆոռնիա ռոլլ» անվանումը, քանի որ խեցգետինը և ավոկադոն կրճատվել են «C.A.» հապավումով (crab – խեցգետին, avocado – ավոկադո), որը Կալիֆոռնիա նահանգի հապավումն է: Այս զուգադիպության շնորհիվ Տոջոն դրվեց Կալիֆոռնիա ռոլլի անվան վրա: Ըստ Տոջոյի՝ նա միայնակ իր Վանկուվերի ռեստորանում ստեղծեց Կալիֆոռնիա ռոլլը, ներառելով վարունգ, եփած խեցգետին և ավոկադո՝ այսինքն բոլոր ժամանակակից բաղադրիչները։ Այնուամենայնիվ, այս տեսակետը հակասում է բազմաթիվ պատմաբանների պատմություններին, որոնք նկարագրում էին փոփոխվող, զարգացող ուտեստը, որը առաջացել էր Լոս Անջելեսի տարածքում։ 2016 թվականին Ճապոնիայի գյուղատնտեսության, անտառտնտեսության և ձկնաբուծության նախարարությունը Տոջոյին շնորհել էր ճապոնական խոհանոցի բարի կամքի դեսպան։

Անկախ նրանից, թե ով է հորինել Կալիֆոռնիա ռոլլը, հարավային Կալիֆոռնիայում սիրված դառնալուց հետո 1980-ականներին այն տարածվեց ամբողջ Միացյալ Նահանգներում: Կալիֆոռնիա ռոլլը ներկայացվեց «Gourmet» ամսագրի կողմից 1980 թվականին, և  հենց հաջորդ տարվանից այն հետաքրքրեց Նյու Յորք Թայմսի ռեստորանային քննադատներին։ Կալիֆոռնիա ռոլլը նպաստեց սուշիի աճող հանրաճանաչությանը Միացյալ Նահանգներում, քանի որ այն թույլ տվեց փորձել ավելի էկզոտիկ սուշիի տեսակներ։ Այդ ժամանակվանից սուշի խոհարարները բացի Կալիֆոռնիա ռոլլի պարզ տարբերակից ստեղծեցին ռոլլի բազմաթիվ տեսակներ:

Հետագայում այն նաև սկսեց տարածվել Ճապոնիայում, որտեղ ուտեստը կոչում էին «Կալիֆոռնիա մակի» կամ ։

## Տես նաև
* Ամերիկյան խոհանոց

* Կանադական խոհանոց

* Ֆյուժն խոհանոց

## Ծանոթագրություններ

## Արտաքին հղումներ

*
*
*
*
*

Կատեգորիա:Ամերիկյան խոհանոց
Կատեգորիա:Բրնձով ուտեստներ
Կատեգորիա:Ծովամթերքով ուտեստներ
Կատեգորիա:Կալիֆոռնիայի մշակույթ
Կատեգորիա:Ձկնային ուտեստներ
Կատեգորիա:Ճապոնական խոհանոց